09/08/2017 | Administración LocalMunicipal
Cedeira
Bases reguladoras para a concesión de subvencións para investimentos a clubs e entidades deportivas de Cedeira para o exercicio 2017

ANUNCIO Mediante acordo adoptado pola Xunta de Goberno Local en sesión do 03.08.2017 aprobáronse as seguintes bases e convocatoria: BASES REGULADORAS PARA A CONCESIÓN DE SUBVENCIÓNS PARA INVESTIMENTOS A CLUBS E ENTIDADES DEPORTIVAS DE CEDEIRA PARA O EXERCICIO 2017 O Concello de Cedeira convoca as axudas que se indican de acordo coas seguintes bases. Primeira.–Introdución. Estas normas serán de aplicación ás peticións de subvención presentadas para investimentos a realizar por clubs e entidades deportivas inscritas no rexistro municipal de asociacións do Concello de Cedeira para o ano 2017. A presente convocatoria de subvencións será instruída pola Concellaría de Deportes, resolvéndose pola Xunta de Goberno. Segunda.–Requisitos dos beneficiarios/as. Poderán solicitar esta subvención todos os Clubs e Asociacións Deportivas de Cedeira que reúnan, no momento de presentar a solicitude de subvención, os seguintes requisitos: a) Estar inscrito no Rexistro Municipal de Asociacións. b) Estar inscritos en Rexistro de Entidades deportivas da Comunidade Galega. c) Será indispensable para optar á subvención ter xustificada a concedida, no seu caso, o ano anterior. d) Estar en posesión dun seguro de responsabilidade civil que cubra os danos derivados da actividade do club fronte a terceiros. e) Acharse ao corrente no cumprimento das obrigacións tributarias ou fronte á Seguridade Social impostas polas disposicións vixentes, na forma que se determine regulamentariamente. f) Non ser sancionado mediante resolución firme coa perda da posibilidade de obter subvencións segundo esta lei ou a Lei Xeral Tributaria. Terceira.–Obxecto da subvención. As presentes bases terán como finalidade apoiar e mellorar a práctica deportiva dos clubs e entidades deportivas, subvencionando investimentos que axuden aos clubs a desenvolver as súas actividades deportivas. Son obxecto desta subvención os investimentos, entendendo os gastos de natureza inventariable tales como inmobles, mobles e outros susceptibles de inventario e en todo caso aqueles cun importe unitario superior a 100 €. O investimento deberáse manter no inventario do beneficiario durante un prazo mínimo de dous anos. Cuarta.–Criterios de concesión. O procedemento asignado para a concesión das distintas solicitudes será en réxime de concorrencia competitiva, mediante uns criterios de concesión das axudas referidos ao ano 2017. A contía da subvención concederase segundo os puntos que obtivesen de acordo cos criterios de concesión seguintes: 1. Deporte base. Enténdese por deporte de base ou escolas deportivas, toda actividade destinada a fomentar o coñecemento do deporte dunha especialidade dada, desde as categorías inferiores ata xuvenís (inclusive). A puntuación máxima por este apartado será de 30 puntos.2. Fomento da paridade entre sexos. Valórase a paridade entre sexos existente na entidade deportiva ou club. A máis igualdade entre número de deportistas de ambos os sexos, maior puntuación. Porcentaxe de mulleres respecto de total de deportistas con fichas federativas 3. Organización de actividades, torneos, eventos, etc. Terán a consideración de actividade, torneo, evento, etc., todas aquelas que se organicen no termo municipal durante o ano 2017, tanto federadas como non federadas e independentemente das categorías (benjamín, cadetes, etc.), tanto feminina como masculina que afecte directamente o ámbito local. E todo iso, con independencia da súa duración en varios días. (Actividade durante as festas locais, semana deportiva, campus deportivos.). 1 punto por actividade organizada ou a organizar cun máximo de 10 puntos.4. Número de deportistas que compoñen o club ou entidade deportiva. Valórase o número de deportistas federados que conforman o club a data de presentación da solicitude da subvención, independentemente das súas categorías, e atendendo á seguinte valoración: 5. Autofinanciamento, sen ter en conta outras subvencións.6. Menor importe da cota mensual. Terase en conta o menor importe das cotas mensuais. No caso de que existan varios tipos de cotas, descontos ou de periodicidade que non sexa mensual, ponderarase as cotas polo número de usuarios para equiparar a importe medio mensual. En caso de discrepancia o de multiplicidade de cotas, para o cálculo da cota mensual, declarase o importe anual de ingresos polas cotas emitidas entre o número de deportistas dividido entre 12 mensualidades. Quinta.–Documentación para as solicitudes. As solicitudes, presentaranse, a través da sede electrónica (https://sede.cedeira.es) e formalizaranse mediante o modelo de instancia. Dita solicitude irá acompañada da seguinte documentación: 1. Declaración responsable e solicitude de subvención (modelo anexo A). 2. Orzamento detallado do investimento proposto, subscrito polo Presidente do club ou entidade deportiva, e nos casos que sexa posible, copia de orzamento emitido pola empresa correspondente.3. Fotocopia do CIF.4. Xustificación argumentada da necesidade de investimentos fundamentais para o desenvolvemento da actividade deportiva e como pode influír o mesmo na mellora da mesma 5. Copia da póliza en vigor acreditativa de estar en posesión dun seguro de responsabilidade civil fronte a terceiros. Cando a solicitude non reúna os requisitos establecidos ou non incorpore a documentación esixida, requirirase á entidade interesada mediante calquera medio acreditativo de que se realizou o requirimento para que, nun prazo de 10 días hábiles, emende a falta ou acompañe os documentos preceptivos, con indicación de que, se así non o fixese, terase por desistido da súa petición, procedéndose en consecuencia ao seu arquivo sen máis trámite. As entidades deportivas que soliciten subvencións para actividades e investimentos non teñen que presentar a documentación esixida por duplicado, é suficiente que a presenten acompañando a unha das solicitudes. Nos casos de contratación que superen os importes da contratación menor (18.000 € en subministracións e 30.000 € en obras), deberán achegarse os tres orzamentos preceptivos, segundo o disposto no artigo 31.3 da Lei Xeral de Subvención. Sexta.–Comisión Avaliadora, Concesión e Seguimento das Bolsas. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude dos que se formulará a proposta de resolución. A Comisión de Valoración estará composta polo Alcalde, a primeira tenente de alcalde, o titular da Concellería de Deportes, un auxiliar administrativo/administrativo da Secretaría municipal, e pola Emilia Teresa Gonzalez Caballos De Cominges, opcionalmente poderá asistir o Interventor/a municipal, con voz e sen voto. A tramitación das solicitudes conlevará unha preavaliación das mesmas na que se verificará o cumprimento das condicións para adquirir a condición de beneficiario da subvención. Para a verificación da inscripción no rexistro municipal de asociacións, unirase un informe acreditativo polo persoa responsable do devandito rexistro. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. Contra o acordo que adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte á recepción da notificación da resolución. Sétima.–Prazo de presentación. O prazo de presentación de solicitudes será de 15 días hábiles a contar desde o día do extracto da convocatoria no Boletín Oficial da Provincia, uha vez publicadas a convocatoria na Base de Datos Nacional de Subvención. Oitava.–Crédito orzamentario e importe das bolsas. O importe máximo das subvencións que se concedan ao amparo da presente convocatoria ascende 3.000,00 €, e faranse efectivas con cargo á aplicación 341.789.00 do orzamento municipal do Concello de Cedeira para o exercicio 2017. O importe da subvención que se conceda a cada entidade será o resultado de aplicar o seguinte reparto: No caso que a proposta inicial de subvencións supere o límite orzamentario da convocatoria, axustarase proporcionalmente o importe da subvención entre todas as solicitudes admitidas. Novena.–Réxime de compatibilidade. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración, sempre que a totalidade das axudas non supere o custo das actividades. As entidades que reciban subvención están obrigadas a facilitar os datos que lle sexan solicitados polo Concello. Quedan excluídas destas subvencións as asociación ou entidades coas que o Concello estableza convenio ou subvención nominativa. Estas subvencións son incompatibles con outras subvencións para investimentos convocadas polo Concello de Cedeira. Décima.–Prazo e forma de xustificación. A data límite para executar e xustificar a subvención outorgada será o 15 de novembro de 2017, polo total do gasto proposto, tendo en conta o límite da subvención concedida e mediante a presentación dos seguintes documentos: A xustificación realizarase mediante a presentación na sede electrónica (https://sede.cedeira.es) da documentación sinalada a continuación no Rexistro do Concello e deberán cumprir os seguintes requisitos: Memoria da realización da actividade efectuada. Relación clasificada dos gastos subvencionados (modelo anexo B). Facturas orixinais ou copias nas que os conceptos expresados nos xustificantes de gasto serán obrigatoriamente os que foran motivo da subvención. O beneficiario deberá figurar obrigatoriamente como destinatario da factura. Cumprir os requisitos técnicos esixidos pola normativa que regulen as características da factura e o seu contido. Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento. Extractos bancarios das conta/s do clube entre o período 1 de xaneiro ata o 31 de outubro de 2017. Certificado bancario do número IBAN ou documentación similar. Non será obrigatoria presentar a documentación que xa fóra achegada noutra convocatoria, ou con anterioridade, neste último caso sempre que se indique o momento da presentación. O importe que se aboará será o resultado de aplicar ao importe validamente xustificado o porcentaxe de subvención aplicable, sen que poida en ningún caso superar o importe outorgado pola Xunta de Goberno. O importe xustificado deberá corresponder cos conceptos recollidos na solicitude inicial. Unicamente se admitirán incrementos nos conceptos iniciais que non superen o 50 por 100 do importe inicial. Unha vez xustificada correctamente a subvención concedida, ésta será aprobada pola Xunta de Goberno Local para o seu pagamento. Undécima.–Conceptos subvencionables. Consideranse gastos subvencionables a compra de material inventariable relacionado directamente coa actividade deportiva a desenvolver, cuxo importe unitario sexa superior a 100 €. Duodécima.–Documentación e pago. O pagamento da subvención farase mediante transferencia ao número IBAN achegado. Décimo terceira.–Fiscalización. O Concello de Cedeira resérvase o dereito de realizar un seguimento das actividades subvencionadas con estas axudas, podendo esixir á entidade deportiva unha explicación detallada e documental dos gastos presentados. Tamén poderá anular calquera subvención concedida cando ao seu xuízo, exista incumprimento das requisitos necesarios para obtención da subvención. Décimo cuarta.–Obrigacións dos beneficiarios. Son obrigacións dos beneficiarios as que se sinalan na Lei 38/2003 de 17 de novembro, así como: – Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. – Xustificar a subvención concedida, presentando na sede electrónica os documentos que se establecen nas bases. – En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o escudo do Concello. – Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta. – É tamén obriga do beneficiario de facilitar toda la información que lle sea requerida pola Intervención Xeral da Comunidad Autónoma, o Tribunal de Contas e o Consello de Contas no exercicio das súas funcions de fiscalización e control do destino das subvencions. Decimo quinta.–Infraccións, sancións e reintegro. O incumprimento dalgunha das bases previstas poderá implicar a obriga de reintegro parcial ou total dos fondos recibidos, así como o pagamento dos xuros de mora que se perciban dende o día no que se realizou o pagamento ata o momento no que se acorde a procedencia do reintegro. O procedemento de reintegro iniciarase de oficio e na súa tramitación seguirase o disposto nos artigos 41 e seguintes da Lei 38/2003, do 17 de novembro, xeral de subvencións e nos artigos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia ao interesado. En todo caso, o incumprimento das obrigas de colaboración coa concellería de Servizos Sociais, considerarase infracción grave, segundo o disposto no artigo 57 da Lei xeral de subvencións. O procedemento de reintegro axustarase ao establecido nos artigos 41 e seguintes da Lei 38/2003 Xeneral de Subvencións. Disposición final No que non ven previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, a Lei 39/2015, do 1 de outubro, do procedemento administrativo común das Administracións Públicas; así como a Lei 19/2013, de 9 de decembro, de transparencia, acceso á información pública e bo goberno. Cedeira, 03 de agosto de 2017. O Alcalde Pablo Diego Moreda Gil